รัฐบาลไทย-ข่าวทำเนียบรัฐบาล-พระพรหมเสนาบดี นำคณะกรรมการขับเคลื่อน “หมู่บ้านรักษาศีล 5” หนกลาง ตรวจเยี่ยม “บ้านปากช่องสาริกา” หมู่บ้านศีล 5 ต้นแบบจังหวัดลพบุรี ด้านผู้ว่าฯ ลพบุรี เตรียมขยายผลต้นแบบความสำเร็จ
วันจันทร์ที่ 21 สิงหาคม 2566
21/08/2566
พระพรหมเสนาบดี นําคณะกรรมการขับเคลื่อน “หมู่บ้านรักษาศีล 5” หนกลาง ตรวจเยี่ยม “บ้านปากช่องสาริกา” หมู่บ้านศีล 5 ต้นแบบจังหวัดลพบุรี ด้านผู้ว่าฯ ลพบุรี เตรียมขยายผลต้นแบบความสําเร็จ
พระพรหมเสนาบดี นําคณะกรรมการขับเคลื่อน “หมู่บ้านรักษาศีล 5” หนกลาง ตรวจเยี่ยม “บ้านปากช่องสาริกา” หมู่บ้านศีล 5 ต้นแบบจังหวัดลพบุรี ด้านผู้ว่าฯ ลพบุรี เตรียมขยายผลต้นแบบความสําเร็จให้ทุกหมู่บ้านได้ร่วมกันขับเคลื่อนเพื่อยกระดับเป็น “หมู่บ้านศีลธรรม”
พระพรหมเสนาบดี นําคณะกรรมการขับเคลื่อน “หมู่บ้านรักษาศีล 5” หนกลาง ตรวจเยี่ยม “บ้านปากช่องสาริกา” หมู่บ้านศีล 5 ต้นแบบจังหวัดลพบุรี ด้านผู้ว่าฯ ลพบุรี เตรียมขยายผลต้นแบบความสําเร็จให้ทุกหมู่บ้านได้ร่วมกันขับเคลื่อนเพื่อยกระดับเป็น “หมู่บ้านศีลธรรม” ยังผลให้ประชาชนมีคุณภาพชีวิตที่ดีอย่างยั่งยืน
วันนี้ (21 ส.ค. 66) ที่วัดช่องสาริกา ตําบลช่องสาริกา อําเภอพัฒนานิคม จังหวัดลพบุรี พระพรหมเสนาบดี กรรมการมหาเถรสมาคม เจ้าอาวาสวัดปทุมคงคา ราชวรวิหาร รองประธานคณะกรรมการอํานวยการโครงการสร้างความปรองดองสมานฉันท์โดยใช้หลักธรรมทางพระพุทธศาสนา “หมู่บ้านรักษาศีล 5” หนกลาง พร้อมด้วยคณะกรรมการขับเคลื่อนฯ ลงพื้นที่ตรวจเยี่ยมและติดตามผลการดําเนินงานโครงการสร้างความปรองดองสมานฉันท์ โดยใช้หลักธรรมทางพระพุทธศาสนา “หมู่บ้านรักษาศีล 5” บ้านปากช่องสาริกา หมู่ที่ 9 ตําบลช่องสาริกา อําเภอพัฒนานิคม จังหวัดลพบุรี โดยมี พระเทพเสนาบดี เจ้าคณะจังหวัดลพบุรี เจ้าอาวาสวัดกวิศรารามราชวรวิหาร พระปัญญาวิสุทธิโมลี เจ้าคณะจังหวัดลพบุรี (ธ) เจ้าอาวาสวัดพระนางจามเทวี นายอําพล อังคภากรณ์กุล ผู้ว่าราชการจังหวัดลพบุรี นายธนาคม จงจิระ กรรมการผู้ทรงคุณวุฒิ อธิบดีกรมการปกครอง คนที่ 38 นางสุวจี ศิริปัญโญ ประธานแม่บ้านมหาดไทยจังหวัดลพบุรี พร้อมด้วยคณะสงฆ์จังหวัดลพบุรี หัวหน้าส่วนราชการ และพุทธศาสนิกชนชาวลพบุรี ถวายการต้อนรับ
พระเทพเสนาบดี เจ้าคณะจังหวัดลพบุรี กล่าวว่า การดําเนินงานขับเคลื่อนโครงการสร้างความปรองดองสมานฉันท์ โดยใช้หลักธรรมทางพระพุทธศาสนา “หมู่บ้านบ้านรักษาศีล 5 ต้นแบบ” ของหมู่บ้านปากช่องสาริกา หมู่ที่ 9 ตําบลช่องสาริกา อําเภอพัฒนานิคม จังหวัดลพบุรี มีแนวทางการขับเคลื่อนโดยให้ประชาชนทุกภาคส่วนได้ร่วมกันแสดงความคิดเห็นและจัดกิจกรรมร่วมกันด้วยวิธีการที่หลากหลาย ทั้งในด้านการพัฒนาคุณภาพชีวิต ส่งเสริม สนับสนุนการสร้างเครือข่าย มีส่วนร่วมในการขับเคลื่อนการรักษาศีล 5 และวิถีวัฒนธรรมเชิงพุทธต่าง ๆ เพื่อสนับสนุนเผยแผ่หลักศีล 5 อย่างกว้างขวาง ส่งผลให้ประชาชนมีความสัมพันธ์ที่ดีต่อกัน มีสุขภาพอนามัยที่ดี ประกอบสัมมาชีพด้วยความซื่อสัตย์สุจริต ช่วยเหลือเกื้อกูลกันฉันญาติมิตร
นายอําพล อังคภากรณ์กุล ผู้ว่าราชการจังหวัดลพบุรี กล่าวว่า จังหวัดลพบุรีมุ่งมั่นในการน้อมนําหลักการดําเนินงานโครงการสร้างความปรองดองสมานฉันท์ โดยใช้หลักธรรมทางพระพุทธศาสนา “หมู่บ้านรักษาศีล 5” ขยายผลสู่การเป็น “หมู่บ้านศีลธรรม” ตามนโยบายของกระทรวงมหาดไทยอย่างต่อเนื่องในทุกหมู่บ้าน/ชุมชน ซึ่งในส่วนของ “หมู่บ้านปากช่องสาริกา” ตั้งอยู่ที่หมู่ที่ 9 ตําบลช่องสาริกา อําเภอพัฒนานิคม จังหวัดลพบุรี มีประชากรรวม 349 คน เป็นเพศชาย 166 คน เพศหญิง 183 คน จํานวนครัวเรือน 114 ครัวเรือน และมีวัดช่องสาริกา เป็นวัดประจําหมู่บ้าน โดยมีพระครูพัฒนาภิบาล เป็นเจ้าอาวาส ประชากรส่วนใหญ่ ประกอบอาชีพเกษตรกรรมเป็นหลัก อาชีพรอง คือ การเลี้ยงโคนม มีพืชไร่สําคัญ ได้แก่ ข้าวโพด อ้อย มันสําปะหลัง ทานตะวัน และฟักทอง เป็นต้น เป็นหมู่บ้านต้นแบบในการขับเคลื่อนการเสริมสร้างคุณภาพชีวิตที่ดีของประชาชนในหลากหลายด้าน หลากหลายกิจกรรม/โครงการ อาทิ โครงการหมู่บ้านยั่งยืน หมู่บ้านสีขาว หมู่บ้านช่อสะอาด และหมู่บ้านเศรษฐกิจพอเพียง ด้วยบทบาทของผู้นําในพื้นที่ที่สามารถส่งเสริมให้ประชาชนหันมาดูแลสุขภาพตัวเอง โดยการส่งเสริมให้มีการปลูกผักปลอดสารเคมี ปลูกผักสวนครัวรั้วกินได้ เป็นการลดภาระค่าใช้จ่ายในครัวเรือน ตามพระราชดําริสร้างความมั่นคงทางอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทั้งนี้ เมื่อหมู่บ้านปากช่องสาริกาแห่งนี้ได้เข้าร่วมโครงการสร้างความปรองดองสมานฉันท์ โดยใช้หลักธรรมทางพระพุทธศาสนา "หมู่บ้านรักษาศีล 5" ยังผลทําให้ประชาชนมีความสุข รู้จักอดออม มีชีวิตอยู่ร่วมกันด้วยความเอื้ออาทร ช่วยเหลือดูแลซึ่งกันและกันฉันญาติมิตร ทําให้สังคมและชุมชนมีความสุขและปลอดภัย
“ในรอบ 3 ปีที่ผ่านมา หมู่บ้านไม่มีคดีอาชญากรรม คดียาเสพติด และการทะเลาะวิวาท โดยการรับรองของผู้กํากับการสถานีตํารวจภูธรพัฒนานิคม และด้านสาธารณสุขของหมู่บ้าน ก็ไม่มีปัญหาเรื่องการตั้งครรภ์ก่อนวัยอันควร ไม่มีผู้ป่วยติดเตียง ผู้สูงอายุมีบุตรหลานดูแลไม่โดดเดี่ยว และมีผู้พิการในหมู่บ้านจํานวน 2 คน ซึ่งครอบครัวดูแลเป็นอย่างดี ในด้านกิจกรรมการส่งเสริมการรักษาศีล 5 ของหมู่บ้าน ทางหมู่บ้านได้ดําเนินการจัดกิจกรรมการรักษาศีล 5 ครบทั้ง 5 ข้อ อาทิ กิจกรรมปล่อยนกปล่อยปลาไถ่ชีวิตโคกระบือ กิจกรรมส่งเสริมสัมมาชีพตามหลักเบญจธรรม และกิจกรรมให้ความรู้ด้านเพศศึกษาและโรคติดต่อทางเพศ ด้านกิจกรรมส่งเสริมการปฏิบัติธรรมในหมู่บ้าน ทางหมู่บ้านร่วมกับวัดช่องสาริกาซึ่งเป็นสํานักปฏิบัติธรรมสาขาของวัดพัฒนาธรรมาราม อันเป็นสํานักปฏิบัติธรรมที่จัดตั้งตามระเบียบมหาเถรสมาคม ได้จัดกิจกรรมส่งเสริมการปฏิบัติธรรมตามวันธรรมสวนะ วันสําคัญทางพระพุทธศาสนา และวันสําคัญของสถาบันพระมหากษัตริย์ อีกด้วย” นายอําพลฯ กล่าวเพิ่มเติม
นายอําพล อังคภากรณ์กุล ผู้ว่าราชการจังหวัดลพบุรี กล่าวเพิ่มเติมว่า จังหวัดลพบุรีจะนําผลสําเร็จของการขับเคลื่อน “หมู่บ้านปากช่องสาริกา” สร้างการรับรู้ขยายผลไปยังทุกหมู่บ้าน/ตําบลทั้งจังหวัดลพบุรี เพื่อทําให้มีต้นแบบของการเป็นหมู่บ้านศีลธรรม ที่เป็นหมู่บ้านแห่งความยั่งยืนในทุกมิติ เป็นหมู่บ้านยั่งยืน (Sustainable Village) ตามพระดําริสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา และสอดคล้องกับเจตจํานงของกระทรวงมหาดไทย และองค์การสหประชาชาติประจําประเทศไทย “76 จังหวัด 76 คํามั่นสัญญา เพื่อการพัฒนา เพื่อความเท่าเทียม เพื่อความยั่งยืน” อันจะยังผลให้พี่น้องประชาชนชาวลพบุรีทุกศาสนิกเป็นผู้มีศีลธรรมและมีคุณภาพชีวิตที่ดีอย่างยั่งยืน